ISANDA LAUAS
Tere tulemast saatesse!
Mina olen Martti Ojares
ja mu tänane külaline on praost Eero Kavasto.
Tere tulemast! - Tänan!
Me alustame tavaliselt saadet külalise lapsepõlvest ja noorusajast.
Räägi oma elu lähtekohtadest ja milline oli su elu noorusajal?
Me pidasime hotelli ja restorani.
Umbes poole oma elust elasin ma hotellis.
Seal "õppisin" ka joomise ära.
Lõpuks avanes mul võimalus minna Ameerikasse.
See oli Jumala viis mind sellistest asjadest eemale viia,
sest sellise joomisega
poleks ma vaimulike asjadeni küll jõudnud.
Nii läksimegi Floridasse.
Küsisin ühelt mehelt, kes oli seal aasta varem läinud,
et missugune pere seal on?
Ta ütles, et tegu on usklike perega.
Floridasse minnes hakkas ema enne söögipalvet Piiblit lugema.
Olin just alkoholist vabaks saanud ja imestasin: "Mis imekoht see on?
Eks siis näis, kuidas siin läheb."
Kuigi ma olin kunagi käinud Rahva Piibliseltsi leerikooli laagris,
olin ma nende 4,5 aasta jooksul, kui ma jõin, kõik ära unustanud.
Ma olin USA's kokku 3 kuud
ja viimasel nädalal me läksime ühte suurde laagrisse,
kus oli koos 2000 usklikku.
"Õnnitlesin" ennast, et olles olnud kodunt 2,5 kuud eemal,
oli mu peagi võimalus jõuda tagasi Salosse oma õlle juurde.
Ma olen ju Salost pärit.
Üks mu parimaid joomakaaslasi oli Sauli Niinistö
Istusime tihti kohalikus õllekas ja Sauli istus minust vasakul pool.
Mina jõin Aura õlut ja Sauli eelistas mu meelest Koff'i,
aga see selleks.
Sellises olukorras siis
hakkas Jumal "küpsetama" omale üht usklikku inimest.
Sul oli selline igatsus või suhtumine lõpuni välja,
et saaks vaid Salosse tagasi jooma,
aga siis tuli hoopis Jumal mängu.
Ta tõesti tegi seda.
Seal oli nimelt Derek Prince, keda on tihti ka TV7 kanalil näha.
Mulle ta meeldis, sest ta rääkis briti inglise keelt.
Ta hoiatas ühes oma piiblitunnis,
et neil, kes pole usklikud, on ohtlik sinna jääda.
Seal laagris oli siis 2000 inimest.
Arvasin, et need 2000 "kurja vaimu" hüppavad mulle turja,
mistõttu lahkusin sealt saalist.
Väljas küsis üks inimene, kas võtsin Jeesuse vastu?
Tahtsin sealt kiiresti minema saada,
mispeale ütlesin: "Olen palvetanud, et Ta tuleks mu südamesse,
aga Ta pole veel tulnud."
Kuid ta ei lasknud mind minema, vaid ütles:
"Kui oled palvetanud, et Ta tuleks, siis Ta on juba tulnud."
Ja siis juhtus midagi.
Jumal sai mul natist kinni.
Jumal tahtis minusuguse naljamehe enda juurde saada,
kes ma olin vaid suu soojaks neid asju öelnud.
Jumal aga võttis seda asja tõsiselt.
Kui ikka inimene palub Jeesuse oma südamesse,
siis Jeesus ka tuleb sinna.
Nii olin end ise sisse rääkinud.
Edasi läksid asjad nii,
et sa saidki usklikuks ja läksid ka ristimisele.
Kuna see kõik oli nii karismaatiline värk,
siis nad ütlesid mulle järgmisel päeval:
"Kuna sa oled nüüd usklik, siis pead ikka ristitud ka saama."
Olin unustanud kõik, mida kord leerikoolis õpetati.
Olin ujumisbasseinis, kus oli 8 rada ja mind ristiti seal.
Mulle öeldi, et vee all olles peaksin kuulma:
"See on minu armas poeg, kellest mul on hea meel."
Aga ma ei kuulnud midagi
ja see ajas mind pisut segadusse.
Järgmine etapp oli Püha Vaimuga ristimine.
Mind pandi ühele toolile istuma
ja mulle pandi käed pea peale nagu ka Piibel seda õpetab.
Siis öeldi: "Hakka nüüd keeltes rääkima!"
Mõtlesin, et mis asi see veel on?
Hakkasin lihtsalt tähestikku lugema - ABCDE...
ja korraga hakkasid need keeled tulema.
Nii sain ka vaimulikult ristitud.
Ma sain nö "terve paketi" ja arvasin, et sinna see kõik jääbki.
- Lühikese aja jooksul? Jah. Kõik see juhtus lühikese ajaga.
Siis aga läks nii, et ma läksin teoloogiat õppima.
Olin 6,5 aastat uskunud täiskasvanute ristimisse.
Peapiiskop Martti Simojoki
õnnistas mind Turu Toomkirikus kirikuõpetajaks.
Õnneks ta ei küsinud,
mida ma arvan luteri kiriku ristimisest.
Sest kui oleksin öelnud, et mind on täiskasvanuna ristitud
ja ma usun seda,
poleks minust kirikuõpetajat saanud.
Jumal kui sulges ta silmad selle kõige osas.
Kuid 6,5 aastat hiljem peale ristimist ma võitlesin sellega,
kas "pöörata" kogu kirik oma õpetuse poole ristimisest
või ma ise eksin kogu loos?
Kord olin koos ühe ameeriklasega saunalaval
ja see teema tõusis jälle üles.
Kuid Jumal ütles mulle selgelt:
"Mitte kõik see, mida sa Ameerikas kogesid,
pole tingimata õige."
Sinna see mu arusaam täiskasvanute ristimisest jäigi.
Ameerikast naasedes
said sa lennuväljal ühe selge nägemuse.
- Jah.
Ma saabusin Seutula lennuväljale. 1969. a. oli see täitsa olemas.
Kui ma lennukist välja astusin, nägin ühe nägemuse.
Seda vaid 3-päevase usklikuna.
Selles nägemuses oli Soome,
mis säras kogu ulatuses kirkas taevalikus valguses.
Kuid kogu Soome kohal oli üks must laine.
Raske, must laine.
Selle laine peal oli veel valge vahune peagi.
Just sel hetkel, kui Jumala valgus
takistas sel lainel Soome peale kukkumast,
kuulsin häält, mis ütles: "Ainult usklike inimeste eestpalved
takistavad sel lainel kukkumast teie peale."
See oli nii võimas hetk, mis leidis aset 51 aastat tagasi.
Peale seda olen jaganud kaarte tekstiga:
"Õnnelik, õnnistatud soomlane".
Olen jaganud neid tuhandete kaupa ja jagan edaspidigi.
Need sõnad: "Ainult usklike eestpalved
takistavad sellel lainel teie peale kukkumast."
Täna on mu kunagine joomakaaslane president.
Nii kuulutan ja paugutan ma internetis oma erinevates blogides,
et me president Sauli...
Võib, ma vaatan kaamerasse ja ütlen:
kuule Sauli, sa pead loobuma
Montesquie'i riigivõimu kolmikjaotusest
seadusandliku, täidesaatva ja kohtuvõimu vahel.
Sauli jälgib väga tähelepanelikult,
et ta ei astuks natukenegi oma rajalt kõrvale.
Aga meil on kogemus 1939. aastast, mil meil oli presidendiks Kyösti Kallio.
Ta kutsus keset Talvesõda soomlasi üles Soome eest palvetama,
sest muidu oleksime hävinud.
Kallio sai aru, et on olemas midagi suuremat, kui need 3 asja;
et kõigi nende üle on siiski Jumal.
Nende üle on Jumal.
Ja kui nii on,
siis poliitika ja kõik muud õpetused kaovad paugupealt,
sest häda on käes.
Sellised asjad ei kuulu väärtuspõhise juhtimise juurde. - Ei.
Seepärast ongi see asi ülimalt tähtis mu jaoks.
Su ajalukku mahub veel nii mõndagi, aga sa õppisid ka inglise keelt
ja olid Wurmbrandile tõlgiks, kui ta Soomes käis.
Sellega juhtus sama nagu sageli ärkamistegi puhul juhtub,
et vastasjõud hakkavad kohe vastu tegutsema.
Sul on selle kohta hea näide.
Otsiti tõlki.
Ametlikud tõlgid ei tahtnud vist end Wurmbrandiga siduda.
Ta istus kommunistlikus Rumeenias 14 aastat vangis
ja oli selles mõttes ehk natuke vastuoluline isik.
Kui ta Soome tuli, siis piiskop Aimo T. Nikulainen
keelas tal külastamast ühtki kirikut Soomes.
Me ei pääsenud ühtegi kirikusse.
Aga piiskop unustas Katajanokka vangla kiriku,
kus olid Wurmbrandi-sarnased isikud koos,
kuna ta oli ju isegi vangis olnud.
Olime alguses Helsingis Stefanuse misjoniühingus,
mis täna on Märtrite Hääl.
Üürisime vana messihalli.
Kuulsin, et see oli olnud täiesti täis - umbes 10 000 inimest
ja Wurmbrand ning mina olime seal laval.
Mina tõlkisin teda.
Siis lendasime väikelennukiga Oulusse.
Praost oli ka seal talle kirikud ära keelanud.
Kõikjal Soomes olid kirikud talle ära keelatud.
Mulle sai oma kogemuse põhjal selgeks,
et piiskoppe pole vaja karta.
Tänapäeval räägitakse palju Jumala asjadest
ja sellest, kas Jumal on ikka olemas?
Evolutsiooniteooria väidab, et ei ole.
Koolides õpetatakse just selle järgi.
Sellist asja on alati esinenud.
Kuid, sa tulid siis Ameerikast,
õppisid teoloogiat ja said kirikuõpetajaks,
peale mida sattusid Pori lähedale Kullaa kanti.
Tegutsesid seal kirikuõpetajana 32 aastat. - Just.
See on üsna pikk aeg olla ühes ja samas kohas.
Saan aru, et sul oli seal ka teatud perioode,
millest kõigi üle pole väga põhjust uhkust tunda.
Jaa.
Sattusin ühtpidid oma keeleoskuse kui muude asjade tõttu
ühte Kesk-Euroopa misjoniorganisatsiooni,
mille teenistused toimusid nii Šveitsis kui mujal Euroopas.
Aga kirikuõpetaja ametis polnud ma mitte alati teiste silme all
ja nii puutusin ma ka kokku paljude maailma asjadega.
Mitte, et ma otseselt midagi halba oleksin teinud,
aga tehes siiski pattu -
nii kõige läbi, mida vaatasin kui ka muidu,
sai Jumala Püha Vaim kurvaks.
Ja kui neid asju muudkui kuhjus, lahkus Püha Vaim mu seest,
mis andis samas tagasilöögi mu avalikule teenistusele.
Kuid mõeldes sellele,
mis ehk Jumalal oli minu jaoks valmis pandud
ja vaatamata saatana süüdistustele:
"Vaata, milline sa oled! Mis jumalasulane sa ka oled!",
siis alati saab öelda saatanale: "Sul pole minu kohta midagi öelda,
sest Jeesus on võitnud mu hinge."
See on see, mille kaudu saatan kaotab omad relvad.
Seda iga kord, kui usklik inimene pöördub Jeesuse poole.
Ühtlasi aga tahan kiita Kullaa kohalikke,
kes olid toredad inimesed.
Sest vaatamata sellele, et ma maadlesin erinevate asjadega
ja koguduse elu kannatas minu salapattude tõttu,
olid kohalikud minu suhtes siiski mõistvad.
Toon näite otse meie naabrusest.
Seal on üks pastor vabamüürlaste seltsis sügavalt sees.
Ta on tekitanud suurt segadust kogu koguduses.
Heebrea kiri ütleb, et Jumala Sõna on nagu kaheteraline mõõk,
mis lõikab südame kaheks.
Need, kes löövad kaasa vabamüürlaste seas
või muudes salajastes asjades,
nende südamed on läinud kaheks.
Enam ei tea, on nad kirikuõpetajad või kes nad on.
On arusaamatu, kuidas inimene võib niimoodi muganduda,
et ta ei mõista Jumala Sõna tõde.
Jumal on oma Sõnas äärmiselt täpne.
Need mehed, kellega olen rääkinud, ütlevad: "Oh ei!
See on ainult eneseharimise organisatsioon.
Ei midagi enamat!"
Samas, kui seal on tegu vaimuvägedega.
Saatan kasutab heauskseid mehi, kes arvavad, et nad on õiges kohas.
Keegi suurema kaliibriga mees on neid kunagi kutsunud selle sisse
ja paljusid mehi ju "kõditab või hellitab" see,
et neid kuhugi kaasa kutsutakse.
Mitmed ärimehed lähevad sinna karjääri pärast.
Nad arvavad, et nad leiavad sealt tähtsaid sõpru ja tutvusi.
- Mindki on sinna meelitatud.
Lähme nüüd Iisraeli teema juurde. - Olgu.
Kuidas tõusis Iisrael erilisel moel su südamesse?
Peale usklikuks saamist
muutus ka Iisrael minu jaoks väga tähtsaks.
Olen seal palju kordi käinud
ja korraldanud seal ka leerikooli laagreid.
Olen õppinud rohkem mõistma Iisraeli, juute ja nende poliitikat.
Jumal ütleb Vana Testamendi kaudu,
et Ta ei talu ega vaata seda asja liiga kaua pealt.
Mul on selline arvamus, et juudid ise ajavad end häda sisse.
Meie maa kontekstis
peab aga rääkima sionistlikust kristlusest.
Minu meelest on seegi vale asi.
Mul on sõpru, kes on ostnud või tahtnud osta mu raamatuid.
Kui nad need aga läbi lugesid, tõid nad need mulle tagasi,
kuna nende meelest ei kiideta neis piisavalt Iisraeli.
Sul on siin 3 raamatut. Tutvusta neid lühidalt.
Jumal kutsus mind neid raamatuid kirjutama.
See on koonduslaagri raamat aastast 1947.
Kaks aastat peale sõda
oli 8 juuti erinevatest maadest endiselt Dachau koonduslaagris.
Seda fakti teatakse väga vähe.
Sakslastega rääkides nad ka imestasid,
et miks nad siis koju ei läinud?
Nad ei saanud. Erinevatel põhjustel.
Need on faktipõhised raamatud.
See raamat räägib kommunistlikust kibutsist Hatkiva'st.
Selline oli Galileas.
See raamat on justkui "kuum kartul".
Ma tõlkisin selle ka rootsi, inglise ja araabia keelde.
Tulemas on veel teine raamat.
Soome Iisraeli Sõbrad
keelasid selle raamatu müügi oma ruumides,
sest nende arvates polnud see piisavalt Iisraeli-meelne.
See sionismi-kristlus paistab välja ka sellisena.
Olen saanud Jumalalt prohveteeringuid,
et sionismi-kristlust ei jää püsima,
kuna nad on kristlased ja Iisraeli sõbrad seni,
kuni maailmas on kõik hästi.
Tahaksin veel ühte pilti näidata.
Siinpool on näha positiivsed uudised,
mida inimesed - sh ka kristlased, tahavad kuulda.
Selle taga on pikad järjekorrad.
Aga kui jagatakse negatiivseid uudiseid
või kurbi tõsiasju,
siis see inimene on seal üksi.
Tõe rääkijal pole just palju järgijaid. - Just.
Kui rääkisin korra sionismi-kristlusest, siis usklikud ütlesid kohe:
"Mis kristlane see Kavasto on? Kas ta ise üldse ongi usklik?"
Selliseid väiteid ikka kohtab. - Just.
Nagu ajalooski kohtab igasuguseid asju.
Ajakiri "7" võiks kirjutada minust terve kuu jagu uudiseid,
kui tahta mind halvas valguses näidata.
Kuid vahet pole, kuidas saatan ka ei ründaks.
Saatan on nii rumal.
Ta ei suuda Jumala vastu mitte midagi teha.
Arvan, et need sionismi-kristlased on ka nii rumalad,
et nad võiksid end värskendada oma usus veidi.
Olles lugenud su Facebooki postitusi,
siis su sügavaim soov kõige muu keskel
on hingede päästmine. - Nii on.
Samuti Jumala Sõna. - Jah.
Räägi, mis mõtted sul selles osas on ja mis peaks juhtuma?
Esiteks oleme me niivõrd laisaks ja mugavaks muutunud.
Me naerame rumalate telesaadete peale.
Seal on palju saatejuhte, kes otsivadki sellist naervat kristlust.
Või ehk üldse mitte mingit kristlust.
Me Soome rahvana
ei vaja midagi muud kui meeleparanduse kõnet.
Uskumist pattude andeks saamisesse Jeesuse nimel ja vere läbi.
See on minu sõnumi tuum kõige selle keskel.
Jumala Sõna, mida sa omal ajal õppisid
ja mida oled kuulutanud,
peaks olema miski,
mida ka kirikuõpetajad ja jutlustajad peaksid kuulutama ja järgima,
sest Jumal jälgib väga täpselt, mida Ta omad teevad.
Me kirikukogu koguneb iga 6. aasta järel.
Kuna ma teen neid kaarte,
siis küsisin tollaselt peapiiskopilt Kari Mäkinenilt,
kas ma võiks neid kaarte seal jagada,
kuna seal oli kohal umbes 1000 vaimulikku.
Kari ütles, et ma ei või neid avalikult jagada ega neist rääkida.
Samuti keelas ta mul
kutsuda pastoreid üles kogudustes palvetama.
Aga ta lubas mul neid koridoris jagada.
Mu meelest on piiskoppide vaimulik juhtimine tänapäeval
üsna kõveravõitu.
Praegu on üleval ka homode teema.
Kirikukogu on otsustav organ,
kes hoiab endiselt jõus mehe ja naise vahelist abielu.
Kuna aga seal on ikka veel nii palju nn. "vanu jäärapäid",
kes ei võimalda nn "modernistidele" ülemvõimu,
siis näiteks Laajasalo, Jolkkonen ja peapiiskop
püüavad tegutseda tagaukse kaudu.
Kas sa Kaisa Mari Hintikkat tead?
Ta on öelnud isegi nii,
et Espoo piiskopkonnas pole kohta neile,
kes kuulutavad, et homoseksuaalsus on patt.
Ma tulin täna siia autoga, startides hommikul Porist.
Mõtlesin, et sõidaks mööda kõrvalteid Espoo piiskopkonnast läbi,
jõudes lõpuks Helsingisse välja.
- See on kohutav!
Kirikukogudes veel küll seistakse õigete asjade eest,
aga see kaitse muutub üha "õhemaks".
Sest üldine arvamus ja selleteemalised vestlused
on üsnagi tõsised.
Aga nüüd annan sulle vaba mikrofoni.
Võid öelda vaatajatele, mida Püha Vaim sulle annab.
Ma käisin mõni aasta tagasi hambaarsti juures.
Ainult kontrollis.
Hambaarst avastas mul hammaste all lõualuus midagi imelikku.
Ta ei hakanud ise midagi tegema,
vaid saatis mu Keskhaigla polikliinikusse.
Seal tehti pildid ja öeldi,
et mul on hammaste alla tekkinud tsüst.
Ma polnud kunagi kuulnud, et tsüst võiks sellisesse kohta tekkida.
Nii võeti mul vasakult alt hambad välja.
Seda kaevati mingi kaabitsaga,
saades sealt kätte mingi karamelli või iirise taoline mass,
millega tänaseks on kõik korras.
Kasutaksin seda näitena sellest,
et meie, tänapäeva soomlased, oleme isekad ja omakasupüüdlikud
ja püüdleme igasuguste erinevuste poole.
Jumal aga tahab,
et meilt kaabitaks täielikult ära kogu patu võim.
Päris täielikult pole see küll võimalik,
aga et me elaksime seda elu Jeesuse poolt puhastatuna.
Elu, mis muutub kogu aeg raskemaks ja ka ohtlikumaks.
Me peaksime pöörduma tagasi põhiasjade juurde.
Selle juurde, et Jumal on Jumal,
et Ta lõi inimese
ja Ta ütleb oma Sõnas, kuidas me peaksime elama
ja kuidas pääseda taevasse.
Sinna ei pääse vaid kristlast teeseldes.
Peab saama usklikuks,
saama oma patud andeks ja elama koos Jeesusega.
Sellega võimegi lõpetada.
Tänan, et võtsime kiirkorras mitu asja läbi,
aga inimesed võiksid lugeda sinu raamatuid
ja võtta sinuga soovi korral ühendust.
Tänan sind selle eest!
Usun, et meie vaatajad tahavad,
et meie rahvas pöörduks Jumala poole
ja parandaks meelt,
et me võiks kogeda ka majanduslikku edu
ja koroona poleks kuskil mingiks takistuseks.
Aamen.
Suur tänu sulle! - Aitäh!
Kui soovid toetada Eesti TV7 tööd, helista 900 1770 (kõne hind 10 euri)
või annetada pangaülekandega, leides me andmed www.tv7.ee Aitäh!
Tõlge: Raul Jürimaa